text: লুই আলত্যুসের (, আ-ধ্ব-ব: [lwi altysɛʁ]; ১৬ অক্টোবর ১৯১৮ – ২২ অক্টোবর ১৯৯০) ছিলেন একজন ফরাসি মার্ক্সবাদী দার্শনিক। তিনি আলজেরিয়ায় জন্মগ্রহণ করেন এবং প্যারিসের একল নর্মাল সুপেরিয়রে লেখাপড়া করেন ও পরবর্তীতে ওই প্রতিষ্ঠানের দর্শনের অধ্যাপক নিযুক্ত হন।
  
  আলত্যুসের ফরাসি কমিউনিস্ট পার্টির দীর্ঘকালীন সদস্য এবং কখনও কখনও এর তীব্র সমালোচক ছিলেন। তাঁর যুক্তি ও গবেষণামূলক প্রবন্ধগুলি মূলত মার্ক্সবাদের তাত্ত্বিক ভিত্তিকে আক্রমণের ফলস্বরূপ সৃষ্ট হুমকির বিরুদ্ধে দাঁড়িয়ে ছিল। এর মধ্যে মার্ক্সবাদী তত্ত্বের ওপর প্রয়োগবাদের এবং মানবতাবাদী ও সংস্কারবাদী সমাজতান্ত্রিক ঝোঁকের — যা ইউরোপীয় কমিউনিস্ট পার্টিগুলোতে ভাঙনের মাধ্যমে এবং এর পাশাপাশি ব্যক্তিত্ব ও মতাদর্শের প্রতি অতি অনুরক্তিজনিত সমস্যার মধ্য দিয়ে প্রকাশ পেয়েছিল — প্রভাব অন্তর্ভুক্ত।
  
  আলত্যুসেরকে সাধারণত একজন কাঠামোবাদী মার্ক্সবাদী হিসেবে উল্লেখ করা হয়, যদিও ফরাসি কাঠামোবাদের অন্যান্য ঘরানার সঙ্গে তাঁর সম্পর্ক কোনও সরল সম্বন্ধ নয় এবং তিনি কাঠামোবাদের অনেক দিক সম্পর্কে সমালোচনামুখর ছিলেন।
  
  আলত্যুসেরের জীবনে তীব্র মানসিক অসুস্থতার পর্যায়কাল লক্ষণীয়। ১৯৮০ সালে তিনি তাঁর স্ত্রী সমাজবিজ্ঞানী এল্যান রিতমানকে শ্বাসরুদ্ধ করে হত্যা করেন। পাগলামির কারণে তাঁকে বিচারকার্যের জন্য অযোগ্য ঘোষণা করা হয় এবং তিন বছরের জন্য তিনি একটি মনোরোগ হাসপাতালে ভর্তি থাকেন। ১৯৯০ সালে মৃত্যুর আগে অবধি তিনি সামান্য কিছু আকাদেমীয় কাজ করেন।
  
  তথ্যসূত্র 
  
  বিষয়শ্রেণী:১৯১৮-এ জন্ম
  বিষয়শ্রেণী:১৯৯০-এ মৃত্যু
  বিষয়শ্রেণী:ফরাসি দার্শনিক
  বিষয়শ্রেণী:বাইপোলার ব্যাধিতে আক্রান্ত ব্যক্তি
title: লুই আলত্যুসের